Viestintäalan ammattiliiton ja Sähköalojen ammattiliiton hallituksilla oli yhteinen seminaari Helsingin Paasitornissa 16.5.2002. Edellisen vuoden marraskuussa liitot olivat päättäneet aloittaa yhteistyöprojektin tarkoituksenaan ottaa selvää, missä määrin liittojen kannattaisi tehdä yhteistyötä. Tähän liittyen liitot olivat alkaneet teettää Valtion teknillisessä tutkimuskeskuksessa VTT:ssä tutkimusta tietoliikenteen ja viestinnän kehityksestä. Seminaarissa esiteltiin tutkimusta. Kuvassa on seminaarin osanottajia